
GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău






[bookmark: _Hlk219721228]
Cu privire la aprobarea Programului privind utilizarea durabilă a resurselor minerale pentru anii 2027-2031
------------------------------------------------------------

În temeiul art. 5 lit. a) și art. 6 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂȘTE:

1.Se aprobă Programul privind utilizarea durabilă a resurselor minerale pentru anii 2027-2031 (se anexează).
2.Autoritățile și instituțiile publice responsabile:
2.1 vor realiza acțiunile stabilite în Planul de acțiuni privind implementarea Programului privind utilizarea durabilă a resurselor minerale pentru anii 2027-2031; 
2.2. vor prezenta, anual, până la data de 1 martie, Ministerului Mediului, raportul privind gradul de realizare a acțiunilor incluse în Planul de acțiuni, precum și, la solicitarea acestuia, informații privind implementarea acțiunilor prevăzute în Planul de acțiuni.
3. Ministerul Mediului va prezenta Guvernului:
3.1. anual, până la data de 31 martie, raportul de progres privind implementarea Programului menționat.
3.2. până la data de 31 martie 2029, raportul de evaluare intermediară privind implementarea Programului.
3.3. până la data de 31 martie 2032, raportul de evaluare finală privind implementarea Programului. 
3.4. propuneri argumentate privind actualizarea/modificarea, după caz, a Planului.
	
4.Controlul asupra executării prezentei hotărâri se pune în sarcina Ministerului Mediului.
5. Prezenta hotărâre intră în vigoare la expirarea termenului de o lună de la data publicării în Monitorul Oficial al Republicii Moldova.




Prim-ministru				                                      VASILE TOFAN


Contrasemnează:


Ministrul mediului				                        Gheorghe HAJDER

